
PATVIRTINTA
Akmenės rajono vietos veiklos grupės valdybos 2024 m. birželio 4 d. Nr. 51


VIETOS PROJEKTŲ FINANSAVIMO SĄLYGŲ APRAŠAS

Akmenės rajono vietos veiklos grupė  (toliau – VVG)
Vietos plėtros strategija „Akmenės rajono kaimo plėtros 2015 – 2023 metų strategija“ (toliau – VPS)
Kvietimas Nr. 33

	1. BENDROJI VIETOS PROJEKTŲ FINANSAVIMO SĄLYGŲ APRAŠO DALIS

	1.1.
	Vietos projektų finansavimo sąlygų apraše (toliau – FSA) nustatytos vietos projektų tinkamumo finansuoti sąlygos ir reikalavimai, kurie taikomi pareiškėjui, siekiančiam gauti paramą vietos projektui įgyvendinti pagal FSA 1.2 papunktyje nurodytą VPS priemonės veiklos sritį, sudaryti iš tinkamumo finansuoti sąlygų, pareiškėjų įsipareigojimų, vietos projektų atrankos kriterijų, kitų pareiškėjams ir vietos projektams taikomų reikalavimų. Vietos projektų atrankos ir įgyvendinimo tvarką nustato Vietos projektų, įgyvendinamų bendruomenių inicijuotos vietos plėtros būdu, administravimo taisyklės, patvirtintos Lietuvos Respublikos žemės ūkio ministro 2016 m. rugsėjo 21 d. įsakymu Nr. 3D-544 „Dėl Vietos projektų, įgyvendinamų bendruomenių inicijuotos vietos plėtros būdu, administravimo taisyklių patvirtinimo“ (Lietuvos Respublikos žemės ūkio ministro 2024 m. balandžio 18 d. įsakymo Nr. 3D-304 redakcija) (toliau – Vietos projektų administravimo taisyklės). FSA nustatytos vietos projektų tinkamumo finansuoti sąlygos turi būti iki galo įvykdytos iki vietos projekto atrankos vertinimo pabaigos, išskyrus atvejus, kai Vietos projektų administravimo taisyklėse ir šiame FSA nurodyta kitaip. Atitiktis vietos projekto tinkamumo finansuoti sąlygoms turi būti išlaikoma visą vietos projekto įgyvendinimo ir kontrolės laikotarpį, išskyrus atvejus, kai Vietos projektų administravimo taisyklėse ir šiame FSA nurodyta kitaip.

	1.2.
	FSA taikomas:

	VPS priemonės „Privataus verslo kūrimas ir plėtra“ Nr.  LEADER-19.2-6 (toliau – VPS priemonė)  veiklos srities „Parama privačiam verslui kaimo vietovėse plėtoti“ Nr. LEADER-19.2-6.4 (toliau – VPS priemonės veiklos sritis) vietos projektams.

	1.3.
	FSA taikomas VPS priemonės veiklos srities paraiškoms, kurios pateiktos ir užregistruotos:

	nuo vietos projektų paraiškų rinkimo pradžios
	2
	0
	2
	4
	-
	0
	7
	-
	0
	1

	
	
	iki vietos projektų paraiškų rinkimo pabaigos
	2
	0
	2
	4
	-
	0
	7
	-
	3
	1

	1.4.
	FSA patvirtinta VPS vykdytojos:
	2
	0
	2
	4
	-
	0
	6
	-
	0
	4

	1.5.
	Pagal FSA patirtos išlaidos priskiriamos prie: 
	
EŽŪFKP tikslinės srities Nr. 6A


	1.6.
	VPS priemonės veiklos srities, kuriai parengtas FSA, pagrindiniai tikslai yra šie:
	Remti smulkiojo verslo iniciatyvų kūrimąsi ir plėtrą kaime, sukuriančią naujas darbo vietas ir veiklas bei papildomų pajamų šaltinius.

	1.7.
	Pagal VPS priemonės veiklos sritį parama teikiama:
	Parama pagal šią veiklos sritį skiriama ne žemės ūkio veiklai plėtoti. Skatinamos įvairios ekonominės veiklos apimančios ne žemės ūkio verslus, produktų gamybą, apdorojimą ir pardavimą, įvairių VVG teritorijos gyventojams reikalingų paslaugų teikimą.
Skatinamos VVG teritorijos gyventojų jaunimo ir jaunų asmenų jau veikiančio privataus verslo plėtra. Siekiama, kad jaunimas ir jauni asmenys, kurie jau yra įkūrę verslus VVG teritorijoje, plėstų savo verslų vykdomą veiklą, tokiu būdu įdarbindami daugiau VVG teritorijos gyventojų, kas savo ruoštu didins VVG teritorijos gyventojų užimtumą ir gerins VVG teritorijos ekonominę padėtį.
Pareiškėjai, teikiantys paraiškas, turi vietos projekto paraiškos (FSA 1 priedas) 3 dalyje „Vietos projekto idėjos aprašymas“, taip pat verslo plane (FSA 2 priedas) pateikti informaciją apie planuojamo vietos projekto tikslus, uždavinius, planuojamas veiklas, kurių pagrindu būtų galima įvertinti, kaip vietos projektas atitinka VPS, VPS priemonės veiklos srities tikslus, remiamas veiklas.

	1.8.
	Paramos gali kreiptis šie pareiškėjai:
	Galimi pareiškėjai: 
1) Fizinis asmuo, kuris paramos paraiškos pateikimo momentu nuolatinę gyvenamąją vietą deklaruoja ir veikia Akmenės r. VVG teritorijoje pagal nuolatinio Lietuvos gyventojo individualios veiklos pažymą arba verslo liudijimą.
2) Akmenės r. VVG teritorijos gyventojas – ūkininkas, atitinkantis labai mažai įmonei keliamus reikalavimus ir veiklą vykdantis Akmenės r. VVG teritorijoje.
3) Akmenės r. VVG teritorijoje registruotas ir veikiantis privatus juridinis asmuo, atitinkantis labai mažai ar mažai įmonei keliamus reikalavimus.
Pareiškėjai turi atitikti šio FSA 4 dalyje „Vietos projektų tinkamumo finansuoti sąlygos ir vietos projektų vykdytojų įsipareigojimai“ nurodytus ir pareiškėjui taikomus bendruosius, specialiuosius ir papildomus tinkamumo reikalavimus. 

	1.9.
	Galimi vietos projekto pareiškėjo partneriai:
	Partneriai negalimi

	1.10.
	Kvietimui teikti VPS priemonės veiklos srities vietos projektų paraiškas skiriama:
	Iki 93 128,18 Eur (iš jų 8 291,13 Eur virškontraktavimo lėšos)[footnoteRef:1] [1:  Galutinė Kvietimo teikti vietos projektų paraiškas suma gali keistis priklausomai nuo Eilėje esančio likučio.] 



	1.11.
	Didžiausia lėšų vietos projektui paramos suma negali viršyti:
	93 128, 18 Eur


	1.12.
	Didžiausia lėšų vietos projektui įgyvendinti lyginamoji dalis:
	· iki 70 proc. tinkamų finansuoti vietos projektų išlaidų, kai jį teikia privatus juridinis ar fizinis asmuo, atitinkantis labai mažai įmonei keliamus reikalavimus;
· iki 50 proc. tinkamų finansuoti vietos projektų išlaidų, kai jį teikia privatus juridinis ar fizinis asmuo, išskyrus asmenis atitinkančius labai mažai įmonei keliamus reikalavimus.

	1.13.
	Tinkamų finansuoti vietos projekto išlaidų, kurių nepadengia lėšos vietos projektui įgyvendinti, dalį pareiškėjas privalo finansuoti:
	· Pareiškėjo nuosavos  piniginės lėšos;
· Pareiškėjo skolintos lėšos;
· Pareiškėjo iš vietos projekte numatytos vykdyti veiklos gautinos lėšos;
· Gautinos paramos lėšos, kai vietos projektas įgyvendinamas daugiau nei vienu etapu.

	1.14.
	Vietos projektų finansavimo fondas (-ai):
	EŽŪFKP ir Lietuvos Respublikos valstybės biudžeto lėšos.

	



	2. VIETOS PROJEKTŲ ATRANKOS KRITERIJAI

	Vietos projektų pridėtinės vertės (kokybės) vertinimo tvarką nustato Vietos projektų administravimo taisyklių 87–92 punktai. 
Vietos projektų atrankos kriterijai – vietos projektų pridėtinę vertę nustatantys reikalavimai, kurių reikšmė VPS priemonės veiklos sričiai įgyvendinti įvertinama taikant žemiau nurodytą balų sistemą. Didžiausia galima surinkti balų suma yra 100 balų. 

	2.1.
	Vietos projektų pridėtinės vertės (kokybės) vertinimo metu taikomi šie vietos projektų atrankos kriterijai:

	Eil. Nr.
	Vietos projektų atrankos kriterijus
	Didžiausias galimas surinkti balų skaičius
	Patikrinamumas
(Pateikiamas paaiškinimas, kaip vietos projekto paraiškos vertinimo metu bus vertinama atitiktis atrankos kriterijui, t. y. kokius rašytinius įrodymus turi pateikti pareiškėjas, kad būtų teigiamai įvertinta atitiktis atrankos kriterijui)
	Kontroliuojamumas
(Pateikiamas paaiškinimas, kaip vietos projekto įgyvendinimo metu ir vietos projekto kontrolės laikotarpiu bus vertinama atitiktis atrankos kriterijui, t. y. kokius rašytinius įrodymus turės pateikti vietos projekto vykdytojas patikrų vietoje ir ex-post patikrų metu, kad Agentūra galėtų įsitikinti, jog yra visiškai laikomasi atrankos kriterijaus) 

	I
	II
	III
	IV
	V

	1.
	Didesnis įdarbintų asmenų skaičius (skaičiuojama pagal sukurtą naują etatą). Šis atrankos kriterijus detalizuojamas taip:
	40
	Vertinama pagal vietos projekto paraiškos 4.1. punktą ir verslo plano IV skyrių „Informacija apie ūkio subjekto darbuotojus“.
	Vietos projekto kontrolės laikotarpiu – užbaigto vietos projekto metinės ataskaitos vertinimas, Sodros duomenys apie apdraustus darbuotojus, darbo sutartys.

	1.1.
	Sukurta daugiau nei 2 etatai
	40
	Pagal vietos projekto paraiškos 4.1.1. punktą.
	

	1.2.
	Sukurta nuo 1,6 iki 2 etatų (imtinai)
	30
	Pagal vietos projekto paraiškos 4.1.2. punktą.
	

	1.3.
	Sukurta nuo 1 iki 1,5 etatų (imtinai)
	20
	Pagal vietos projekto paraiškos 4.1.3. punktą.
	

	2. 
	Mažesnė sukuriamos darbo vietos kaina = prašoma paramos suma/sukuriamos darbo vietos. Šis atrankos kriterijus detalizuojamas taip:
	30
	Vertinama pagal vietos projekto paraiškos 4.2. punktą, verslo planą ir kartu su paraiška pateiktuose dokumentuose nurodytą informaciją.
	Vietos projekto kontrolės laikotarpiu – užbaigto vietos projekto metinės ataskaitos vertinimas.

	2.1.
	Darbo vietos kaina iki 34 564,08 Eur
	30
	Pagal vietos projekto paraiškos 4.2.1. punktą.
	

	2.2.
	Darbo vietos kaina nuo 34 564,09 iki 38 564,08  Eur
	25
	Pagal vietos projekto paraiškos 4.2.2. punktą.
	

	2.3.
	Darbo vietos kaina nuo 38 564,09 iki 42 564,08 Eur
	20
	Pagal vietos projekto paraiškos 4.2.3. punktą.
	

	2.4.
	Darbo vietos kaina nuo 42 564,09 iki 46 564,09 Eur
	15
	Pagal vietos projekto paraiškos 4.2.4. punktą.
	

	3. 
	Pareiškėjas yra VVG teritorijos kaimo vietovėje veikiantis subjektas, kuris paraiškos pateikimo dieną yra ne trumpiau kaip 1 metus deklaravęs gyvenamąją vietą VVG teritorijos kaimo vietovėje (taikoma kai pareiškėjas fizinis asmuo) arba kuris paraiškos pateikimo dieną yra ne trumpiau kaip 1 metus registruotas VVG teritorijos kaimo vietovėje (taikoma kai pareiškėjas yra juridinis asmuo).

	30
	Atitiktis vertinama pagal pareiškėjo pateiktą seniūnijos, kurioje gyvenamąją vietą deklaravo pareiškėjas, išduotą pažymą, kurios duomenimis galima nustatyti deklaravimo terminą (kai pareiškėjas yra fizinis asmuo) arba pareiškėjo elektroninį sertifikuotą juridinių asmenų registro išrašą (ESI) (kai pareiškėjas yra juridinis asmuo).
Pareiškėjas pripažįstamas VVG teritorijos kaimo vietovėje veikiančiu subjektu, kai jis paraiškos pateikimo dieną yra ne trumpiau kaip 1 metus nepertraukiamai deklaravęs gyvenamąją vietą VVG teritorijos kaimo vietovėje (taikoma kai pareiškėjas fizinis asmuo) arba kuris paraiškos pateikimo dieną yra ne trumpiau kaip 1 metus nepertraukiamai registruotas VVG teritorijos kaimo vietovėje (taikoma kai pareiškėjas yra juridinis asmuo).
	Tikrinama tik vietos projekto paraiškos vertinimo metu.


	Iš viso: 
	100
	
	

	3. TINKAMUMO SĄLYGOS, TINKAMOMS FINANSUOTI IŠLAIDOMS

	Vietos projektų planuojamų išlaidų tinkamumo vertinimo tvarką nustato Vietos projektų administravimo taisyklės.

	3.1.
	Bendrosios tinkamumo sąlygos, susijusios su tinkamomis finansuoti išlaidomis, numatytos Vietos projektų administravimo taisyklių 24 punkte

	3.1.1.
	Paramos suma vienam vietos projektui negali viršyti 93 128,18 Eur sumos.

	3.1.2.
	Neviršyti didžiausios paramos vietos projektui įgyvendinti dydžio 93 128,18 (devyniasdešimt trijų tūkstančių šimto dvidešimt aštuonių eurų ir 18 ct) ir didžiausios galimos paramos vietos projektui įgyvendinti lyginamosios dalies, nurodytos pagal veiklos sritį „Parama privačiam verslui kaimo vietovėse plėtoti“, (kodas LEADER-19.2-6.4): paramos lyginamoji dalis  – iki 70 proc. tinkamų finansuoti išlaidų, kai paraišką teikia juridinis arba fizinis asmuo, atitinkantis labai mažai įmonei keliamus reikalavimus; kitiems tinkamiems pareiškėjams paramos lyginamoji dalis –  iki 50 proc. tinkamų finansuoti išlaidų – nurodytų VPS ir Vietos projektų finansavimo sąlygų apraše.

	3.1.3.
	Jeigu vietos projekte numatyta kurti naują (-as) darbo vietą (-as), planuojamos vienos darbo vietos (vieno etato) sukūrimo kaina (vertinama paramos lėšų dalis be nuosavo indėlio) negali būti didesnė už VPS suplanuotą naujos darbo vietos sukūrimo kainą 46 564,09 Eur (keturiasdešimt šešių tūkstančių penkių šimtų šešiasdešimt keturių eurų  ir 9 ct). Jeigu vietos projektu kuriama mažiau kaip viena darbo vieta, planuojamos darbo vietos kainos pagrįstumui įrodyti taikomas pro rata principas (pvz., jeigu numatoma sukurti ir išlaikyti 0,5 naujos darbo vietos (etato), laikoma, kad didžiausia galima parama 0,5 naujos darbo vietos (etato) sukurti gali siekti iki 23 282,04 Eur (dvidešimt trijų tūkstančių dviejų šimtų aštuoniasdešimt dviejų eurų ir 4 ct).

	3.1.4.
	Tinkamos finansuot išlaidos turi būti patirtos tinkamu laikotarpiu, kuris turi būti nurodytas Vietos projektų patvirtintame finansavimo sąlygų apraše, bet ne anksčiau kaip nuo vietos projekto pateikimo dienos ir ne vėliau kaip iki vietos projekto įgyvendinimo tinkamo laikotarpio pabaigos, išskyrus vietos projekto bendrąsias išlaidas. Vietos projekto bendrosios išlaidos gali būti patirtos ne anksčiau kaip 12 (dvylika) mėnesių iki vietos projekto paraiškos pateikimo dienos. Vietos projekto tinkamas įgyvendinimo laikotarpis – iki 9 mėn. nuo vietos projekto vykdymo sutarties sudarymo dienos. 
Visos vietos projektų įgyvendinimo išlaidos pagal KPP priemonės „LEADER programa“ veiklos sritį „Parama vietos projektams įgyvendinti pagal VPS“ (kodas 19.2) turi būti patirtos ir pagrįstos išlaidų pagrindimo bei išlaidų apmokėjimo įrodymo dokumentais ne vėliau kaip iki 2025 m. liepos 1 d., kai įgyvendinamas kaimo vietovių vietos projektas. Visais atvejais vietos projektų įgyvendinimo išlaidos turi būti patirtos ne vėliau kaip 1 mėnuo iki konkrečios VPS įgyvendinimo pabaigos.

	3.2. Papildomos tinkamumo sąlygos, susijusios su tinkamomis finansuoti išlaidomis: nėra

	3.3. Tinkamų finansuoti išlaidų sąrašas:

	I
	II
	III

	Eil. Nr. 
	Tinkamos išlaidos pavadinimas
	Galimas kainos pagrindimo būdas


	3.3.1.
	Naujų prekių įsigijimo:

	3.3.1.1
	naujos technikos ir įrangos, baldų,  skirtų projekto reikmėms, įsigijimas ir įrengimas projekto įgyvendinimo vietoje. Speciali kompiuterinė ir programinė įranga skirta įsigyjamos įrangos ir/ar technologinio proceso valdymui;
	Planuojamos išlaidos turi būti pagrįstos vadovaujantis Vietos projektų administravimo taisyklių
24.6.1.-24.6.3 papunkčiuose numatyta tvarka.

	3.3.1.2.
	motorinės transporto priemonės įsigijimas yra tinkamos finansuoti išlaidos, kaip tai nurodyta Vietos projektų administravimo taisyklių 27.1.1 ir 27.1.2. punktuose
	

	3.3.2.
	Vietos projekto bendrosios išlaidos (įskaitant viešinimo priemonių, nurodytų Vietos projektų administravimo taisyklių 155-160 punkte), įsigijimo, tačiau ne daugiau kaip 7 (septyni) proc. kitų tinkamų finansuoti projekto išlaidų vertės be PVM. 
Bendrosios išlaidos gali būti ne didesnės kaip 2 000 Eur (du tūkstančiai eurų) be PVM.)
	Vietos projekto bendrosios išlaidos skaičiuojamos nuo visų tinkamų finansuoti vietos projekto išlaidų, išskyrus bendrąsias. Bendrosios išlaidos, susijusios su atlyginimu konsultantams už konsultacijas vietos projekto paraiškos ir (arba) verslo plano, veiklos aprašo rengimu ir (arba) įgyvendinimu, turi būti pagrįstos nustatant vienos valandos kainos atitiktį vidutinėms rinkos kainoms ir jų skaičių būtinoms konsultacijoms suteikti (grindžiant valandų skaičių būtina detaliai nurodyti pagal konsultacijų turinį).


	3.3.2.1.
	atlyginimas konsultantams už konsultacijas, susijusias su aplinkosauginiu ir ekonominiu tvarumu, įskaitant galimybių studijų, verslo planų (veiklos ir (arba) projekto aprašų) ir kitų su jais susijusių dokumentų rengimą, kai šios išlaidos, susijusios su naujų įrenginių ir įrangos, įskaitant techniką, pirkimu;
	Planuojamos išlaidos turi būti pagrįstos vadovaujantis Vietos projektų administravimo taisyklių
24.6.1.-24.6.3 papunkčiuose numatyta tvarka.


	3.4. Netinkamos finansuoti išlaidos yra nurodytos Vietos projektų administravimo taisyklių 28 punkte:

	3.4.1. neatitinkančios Vietos projektų administravimo taisyklių 27 punkte nurodytų tinkamų finansuoti išlaidų kategorijų ir neišvardytos FSA;
3.4.2. neišvardytos patvirtintoje vietos projekto paraiškoje (po vietos projekto paraiškos pateikimo neleidžiama įtraukti naujų išlaidų ar jas keisti kitomis);
3.4.3. išlaidų dalis, viršijanti tinkamų finansuoti išlaidų įkainį (kai toks yra nustatytas);
3.4.4. nepagrįstai didelės išlaidos;
3.4.5. nekilnojamojo turto įsigijimo išlaidos;
3.4.6. naudotų prekių įsigijimo išlaidos;
3.4.7. baudos, nuobaudos ir bylinėjimosi išlaidos;
3.4.8. išlaidos, nepagrįstos faktine gautų prekių, atliktų darbų ar suteiktų paslaugų verte; 
3.4.9. išlaidos, kurios buvo finansuotos (apmokėtos) iš Lietuvos Respublikos valstybės biudžeto ir (arba) savivaldybių biudžetų, kitų piniginių išteklių, kuriais disponuoja valstybė ir (arba) savivaldybės, ES struktūrinių fondų, kitų ES finansinės paramos priemonių ar kitos tarptautinės paramos lėšų ir kurioms apmokėti skyrus paramos VPS įgyvendinti lėšų jos būtų pripažintos tinkamomis finansuoti ir apmokėtos daugiau nei vieną kartą (jeigu vietos projekto vykdytojo – viešojo juridinio asmens veikla finansuojama iš Lietuvos Respublikos valstybės ir (arba) savivaldybių biudžetų ir jis iki vietos projekto patvirtinimo patiria vietos projekto bendrųjų išlaidų, jos gali būti pripažintos tinkamomis tuomet, jeigu buvo apmokėtos iš Lietuvos Respublikos valstybės ir (arba) savivaldybių biudžetų asignavimų, kurie skirti projektams avansuoti);
3.4.10. PVM, kurį vietos projekto vykdytojas (išskyrus vietos projektų vykdytojus, nurodytus Vietos projektų administravimo taisyklių 27.5 papunktyje) pagal Lietuvos Respublikos pridėtinės vertės mokesčio įstatymą turi ar galėtų turėti galimybę įtraukti į PVM ataskaitą (net jei tokio PVM vietos projektų vykdytojas į atskaitą neįtraukė), yra netinkamas finansuoti iš paramos lėšų;
3.4.11.išlaidos, nebūtinos vietos projektui sėkmingai įgyvendinti ir neatitinkančios patikimo finansų valdymo principo, pavyzdžiui, vietos projekto poreikius viršijančių techninių parametrų gaminių, prabangaus dizaino (apdailos) gaminių ar gaminių su projekto vykdytojui nereikalingomis funkcijomis (už kurias sumokama papildomai) įsigijimo išlaidos, prabangos prekių ar medžiagų įsigijimo išlaidos (išskyrus tinkamai pagrįstus atvejus, pavyzdžiui, kai nėra kitos galimybės);
3.4.12. investicijų į turtą, kurio valdymo (naudojimo) teisė pareiškėjui apribota (turtas areštuotas);
3.4.13. smulkių buities reikmenų įsigijimo išlaidos (patalynės, stalo įrankių, indų ir pan.);
3.4.14. vidaus vandenų transporto priemonės, priskiriamos žvejybos laivams, mažiesiems laivams (išskyrus irklines valtis ir baidares), pramoginiams laivams, sportiniams laivams, asmeniniams laivams (vandens motociklams), kaip nurodyta Lietuvos Respublikos vidaus vandenų transporto kodekse;
3.4.15. visų tipų orlaiviams priskiriami aparatai (mašinos), kaip apibrėžta Lietuvos Respublikos aviacijos įstatyme ir kituose tai reglamentuojančiuose teisės aktuose;
3.4.16. miškų ūkio įranga ir technika (medienos ištraukimo traktoriai, savikrovės priekabos, medvežiai, miškavežiai, medkirtės ar medžių kirtimo galvutės, medžių ir (arba) krūmų pjovimo ir skiedrų ruošimo kombainai energetinėms plantacijoms, mechanizmai šakoms į rulonus presuoti, medienos smulkintuvai, kapoklės;
3.4.17. šių transporto priemonių įsigijimo:
3.4.17.1. L kategorijos ar jai prilyginamų (mopedų, motociklų, triračių, keturračių motociklų, bagių, kartingų ir pan.);
3.4.17.2. M kategorijos (lengvieji automobiliai ir autobusai) ir jai priskiriamų kėbulų tipai; 
3.4.17.3.  N kategorijos priskiriamų kėbulų tipų, kurių kodai – BAE, BAF, BAG, BAH, BAM, BC, BD, BAN, BAR, BAS (vilkikai, sunkvežimiai, šaldytuvai);
3.4.17.4. G kategorijos (visureigiai) ir jai priskiriamų kėbulų tipai;
3.4.17.5. O kategorijos (priekabos ir puspriekabės) priskiriamų transporto priemonių, kurių kodas – DD;
3.4.17.6. specialiosios paskirties transporto priemonių (gyvenamųjų automobilių, kemperių ir kt.), kurių kodai – SA, SB, SC, SE, SJ, SN, SR, ST, SV ir SZ;
3.4.18.  bet kokio remonto ir rangos išlaidos;
3.4.19.  išlaidos reklamai;
3.4.20. išlaidos, nepagrįstos faktine gautų prekių, atliktų darbų ar suteiktų paslaugų verte;
3.4.21. išlaidos ar jų dalis, patirtos perkant prekes, darbus ar paslaugas nesilaikant pirkimo procedūrų, nustatytų Pirkimų taisyklėse;
3.4.22. žemės pirkimo ir (arba) nuomos išlaidos, išlaidos, susijusios su turto nuomos sutartimi, turto nuomos mokestis, palūkanų mokėjimo, netiesioginės išlaidos, draudimo įmokos;
3.4.23.  gyvūnų, vienmečių augalų įsigijimo išlaidos;
3.4.24. išlaidos, padengtos naudojant finansų inžinerijos priemones, finansuotas iš ES struktūrinių fondų lėšų, finansuojamos iš kitų nacionalinių programų, ES struktūrinių fondų, bet kurio kito ES ir (arba) tarptautinio fondo lėšų;
3.4.25.  investicijos į turtą, kurio valdymo (naudojimo) teisė pareiškėjui apribota (turtas areštuotas).
3.4.26. Pirkimo ir (arba) importo PVM, kurį pagal Lietuvos Respublikos pridėtinės vertės mokesčio įstatymą paramos gavėjas turi ar galėtų turėti galimybę įtraukti į PVM atskaitą (net jei tokio PVM paramos gavėjas į atskaitą neįtraukė), yra netinkamas finansuoti iš paramos lėšų.



	4. VIETOS PROJEKTŲ TINKAMUMO FINANSUOTI SĄLYGOS IR VIETOS PROJEKTŲ VYKDYTOJŲ ĮSIPAREIGOJIMAI 

	Šioje FSA dalyje nurodytos tinkamumo finansuoti sąlygos pareiškėjui, vietos projektui, vietos projekto suderinamumui su horizontaliosiomis ES politikos sritimis, tinkamam vietos projekto finansavimo šaltiniui. Taip pat vietos projektų vykdytojų įsipareigojimai – vietos projekto vykdytojų sutikimas prisiimti pareigas, susijusias su parama vietos projektui įgyvendinti, ir jų laikytis iki vietos projekto įgyvendinimo kontrolės laikotarpio pabaigos.

	4.1.
	Vietos projektų tinkamumo vertinimo tvarką nustato Vietos projektų administravimo taisyklių 102–105 punktai.

	4.2.
	Tinkamumo finansuoti sąlygos:

	4.2.1.
	Bendrosios tinkamumo sąlygos pareiškėjui,  numatytos Vietos projektų  administravimo taisyklių 18.1 papunktyje.

	4.2.2.
	Specialiosios tinkamumo sąlygos pareiškėjui:

	Eil. Nr.
	Vietos projektų finansavimo sąlyga 
	Patikrinamumas
(Pateikiamas paaiškinimas, kaip vietos projekto paraiškos vertinimo metu bus vertinama atitiktis finansavimo sąlygai, t. y. kokius rašytinius įrodymus turi pateikti pareiškėjas, kad būtų teigiamai įvertinta atitiktis finansavimo sąlygai)
	Kontroliuojamumas (kai taikoma)
(Pateikiamas paaiškinimas, kaip vietos projekto įgyvendinimo metu ir vietos projekto kontrolės laikotarpiu bus vertinama atitiktis finansavimo sąlygai, t. y. kokius rašytinius įrodymus turės pateikti vietos projekto vykdytojas patikrų vietoje ir ex-post patikrų metu, kad Agentūra galėtų įsitikinti, jog yra visiškai laikomasi finansavimo sąlygų) 

	I
	II
	III
	IV

	4.2.2.1.
	Pareiškėjas su paraiška pateikia verslo planą (Verslo plano forma FSA 2 priedas).
	Vertinamas su paraiška pateiktas verslo planas.
	Tikrinama vietos projekto paraiškos vertinimo metu.

	4.2.2.2.
	Ne mažiau kaip 50 proc. labai mažos ar mažos įmonės darbuotojų, vietos projekto įgyvendinimo metu ir kontrolės laikotarpiu, naujai sukurtose darbo vietose yra Akmenės r. VVG teritorijos gyventojai, nuolatinę gyvenamąją vietą deklaravę Akmenės r. VVG teritorijoje.
	Vertinama projekto įgyvendinimo ir kontrolės metu.
	Tikrinama pagal su ataskaitomis pateiktomis seniūnijos pažymomis (ne senesnės kaip 15 d. d.) apie darbuotojų deklaruotą gyvenamąją vietą, Sodros duomenimis apie apdraustus darbuotojus, darbo sutartis.

	4.2.3. 
	Papildomos tinkamumo sąlygos pareiškėjui:

	4.2.3.1.
	Paramos gali kreiptis privatus juridinis arba fizinis asmuo, kuris turi atitikti labai mažos arba mažos įmonės reikalavimus, nurodytus Smulkiojo ir vidutinio verslo plėtros įstatyme (taikoma juridiniams asmenims) ir Rekomendacijoje Nr. 2003/361/EB (taikoma fiziniams asmenims). Privatus juridinis asmuo, įsteigtas paraiškos teikimo metais, yra tinkamas pareiškėjas, jeigu šio privataus juridinio  asmens pagrindinis akcininkas (pagrindinis akcininkas – turintis daugiau kaip 50 procentų juridinio asmens akcijų kito juridinio asmens, neturinčio akcininkų (pvz., mažosios bendrijos, kooperatinės bendrovės), atveju – vadovas) yra asmuo, ataskaitiniais metais vykdęs veiklą pagal verslo liudijimą arba individualios veiklos pažymą.

	4.2.3.2.
	Pareiškėjo – fizinio asmens – nuolatinė gyvenamoji vieta deklaruota Akmenės r. VVG teritorijoje, taip pat gamybinės patalpos, technikos, įrangos laikymo patalpos, sandėliai ir pan. turi būti Akmenės r. VVG teritorijoje;

	4.2.3.3.
	Pareiškėjo – juridinio asmens – buveinė, gamybinės patalpos, technikos, įrangos laikymo patalpos, sandėliai ir pan. turi būti Akmenės r. VVG teritorijoje;

	4.2.3.4.
	Pareiškėjas vykdo ūkinę komercinę veiklą (atitiktis tikrinama pagal juridinio asmens registravimo pažymėjimą ir (arba) ūkininko ūkio registravimo pažymėjimą, ir (arba) individualios veiklos pažymą, ir (arba) verslo liudijimą) ir gauna iš šios veiklos pajamas:
- pareiškėjo – fizinio asmens – ataskaitiniais metais gautos pajamos iš ūkinės komercinės veiklos (gautos tiesioginės išmokos neįskaičiuojamos į pareiškėjo veiklos pajamas) sudaro ne mažiau nei 12 minimalios mėnesinės algos dydžių (apskaičiuojama pagal ataskaitinių metų minimalios mėnesinės algos dydį, patvirtintą Lietuvos Respublikos Vyriausybės nutarimu). Pajamos turi būti deklaruotos Valstybinei mokesčių inspekcijai prie Lietuvos Respublikos finansų ministerijos (toliau – Valstybinė mokesčių inspekcija); 
- pareiškėjo – juridinio asmens pardavimo pajamos (išskyrus atvejus, kai veikla vykdoma pagal EVRK 55.1, 55.2, 55.9 ir/arba 55.3 grupes) (gautos tiesioginės išmokos neįskaičuojamos į pareiškėjo veiklos pajamas) ataskaitiniais metais yra ne mažesnės kaip 12 vidutinių darbo užmokesčių dydžių (apskaičiuojama pagal ataskaitinių metų privačiojo sektoriaus su individualiosiomis įmonėmis vidutinio darbo užmokesčio dydį, bruto) (vadovaujamasi Lietuvos statistikos departamento Oficialiosios statistikos portale www.osp.stat.gov.lt pateiktais duomenimis). Pareiškėjo – juridinio asmens, kurį paramos paraiškos pateikimo metais įsteigė fizinis asmuo, iki tol veikęs pagal verslo liudijimą ar individualios veiklos pažymą, - ataskaitiniais metais gautos pajamos iš ūkinės komercinės veiklos (vertinamos pagrindinio akcininko, vykdžiusio veiklą pagal verslo liudijimą ar individualios veiklos pažymą, gautos pajamos iš ūkinės komercinės veiklos (gautos tiesioginės išmokos neįskaičiuojamos į pareiškėjo veiklos pajamas), jos turi būti deklaruotos Valstybinei mokesčių inspekcijai) sudaro ne mažiau nei 12 minimalios mėnesinės algos dydžių (apskaičiuojama pagal ataskaitinių metų minimalios mėnesinės algos dydį, patvirtintą Lietuvos Respublikos Vyriausybės nutarimu); 
- jeigu projekte numatyta apgyvendinimo veiklos (EVRK 55.1, 55.2 ir (arba) 55.9 grupės) plėtra, ataskaitiniais metais pareiškėjo pajamos iš apgyvendinimo veiklos turi būti ne mažesnės nei 12 minimalių mėnesinių algų suma. Jeigu pareiškėjas užsiima stovyklaviečių veikla (EVRK 55.3 grupė), ataskaitiniais metais pajamos iš stovyklaviečių veiklos turi sudaryti ne mažiau nei 6 minimalios mėnesinės algos dydžius. Pareiškėjo gautos pajamos apskaičiuojamos pagal ataskaitinių metų minimalios mėnesinės algos dydį, patvirtintą Lietuvos Respublikos Vyriausybės nutarimu. Pareiškėjo – fizinio asmens – pajamos turi būti deklaruotos Valstybinei mokesčių inspekcijai. Pareiškėjo – juridinio asmens, kurį paramos paraiškos pateikimo metais įsteigė fizinis asmuo, iki tol veikęs pagal verslo liudijimą ar individualios veiklos pažymą, - atveju vertinamos pagrindinio akcininko, vykdžiusio veiklą pagal verslo liudijimą ar individualios veiklos pažymą, gautos pajamos iš apgyvendinimo veiklos (jos turi būti deklaruotos Valstybinei mokesčių inspekcijai).

	4.2.3.5.
	Pareiškėjas užtikrina, kad projekte numatytos išlaidos, kurioms finansuoti prašoma paramos, nebuvo, nėra ir nebus finansuojamos iš kitų ES fondų, kitų viešųjų lėšų.

	4.2.4.
	Bendrosios tinkamumo sąlygos vietos projektui numatytos Vietos projektų administravimo taisyklių 23.1 papunktyje

	4.2.5. 
	Specialiosios tinkamumo sąlygos vietos projektui:

	Eil. Nr.
	Vietos projektų finansavimo sąlyga 
	Patikrinamumas
(Pateikiamas paaiškinimas, kaip vietos projekto paraiškos vertinimo metu bus vertinama atitiktis finansavimo sąlygai, t. y. kokius rašytinius įrodymus turi pateikti pareiškėjas, kad būtų teigiamai įvertinta atitiktis finansavimo sąlygai)
	Kontroliuojamumas (kai taikoma)
(Pateikiamas paaiškinimas, kaip vietos projekto įgyvendinimo metu ir vietos projekto kontrolės laikotarpiu bus vertinama atitiktis finansavimo sąlygai, t. y. kokius rašytinius įrodymus turės pateikti vietos projekto vykdytojas patikrų vietoje ir ex-post patikrų metu, kad Agentūra galėtų įsitikinti, jog yra visiškai laikomasi finansavimo sąlygų) 

	I
	II
	III
	IV

	4.2.5. 1.
	Jei projektas skirtas tradicinių amatų puoselėjimui, iki projekto įgyvendinimo pabaigos pateikia galiojantį gaminamo (-ų) tautinio paveldo produkto (-ų) sertifikatą.
	Vertinama pagal vietos projekto paraiškos 3 punkto informaciją, pagal verslo plano II skyriaus „Informacija apie projekto veiklą“, 2 punktą, pateiktą  gaminamo (-ų) tautinio paveldo produkto (-ų) sertifikatą.
	Tikrinama ar su galutiniu mokėjimo prašymu pateiktas tautinio paveldo sertifikatas.

	4.2.5. 2.
	Projektas privalo sukurti bent dalį darbo vietos (t.y. 0,5 etato). Naujos darbo vietos sukūrimo ir išlaikymo rodiklio vertinimas apskaičiuojamas vadovaujantis Lietuvos Respublikos ūkio ministro 2008 m. kovo 31 d. įsakymu Nr. 4-126 patvirtintą smulkiojo ir vidutinio verslo subjekto vidutinio metų sąrašinio darbuotojų skaičiaus apskaičiavimo tvarkos aprašą.
	Vertinama pagal vietos projekto paraiškos 4.1. ir  6.1. punktų informaciją. Rodiklio vertinimas apskaičiuojamas vadovaujantis Lietuvos Respublikos ūkio ministro 2008 m. kovo 31 d. įsakymu Nr. 4-126 patvirtintą smulkiojo ir vidutinio verslo subjekto vidutinio metų sąrašinio darbuotojų skaičiaus apskaičiavimo tvarkos aprašą.
	Tikrinama vietos projekto įgyvendinimo, užbaigto vietos projekto metinės įgyvendinimo ataskaitos, darbo sutartis (-ys), rodiklio vertinimas apskaičiuojamas vadovaujantis Lietuvos Respublikos ūkio ministro 2008 m. kovo 31 d. įsakymu Nr. 4-126 patvirtintą smulkiojo ir vidutinio verslo subjekto vidutinio metų sąrašinio darbuotojų skaičiaus apskaičiavimo tvarkos aprašą.

	4.2.6.
	Papildomos tinkamumo sąlygos, susijusios su vietos projektu:

	4.2.6.1.
	Jeigu pagal VPS priemonę remiama veikla, susijusi su verslo plėtra, taikomos šios papildomos tinkamumo finansuoti sąlygos:
1. Vietos projekte numatytas verslas turi atitikti ekonomines veiklas, kurios remiamos pagal VPS. Vadovaujantis Ekonominės veiklos rūšių klasifikatoriumi, patvirtintu Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226 „Dėl Ekonominės veiklos rūšių klasifikatoriaus patvirtinimo“ (toliau – EVRK), remiamų ir neremiamų ekonominės veiklos rūšių sąrašas yra nurodytas šio FSA 5 priede.
Vietos projekto turinys negali būti susijęs su šiomis veiklos sritimis:
· alkoholinių gėrimų gamyba ir prekyba jais; 
· tabako gaminių gamyba ir prekyba jais; 
· farmacinė veikla;
· ginklų ir šaudmenų gamyba ir prekyba jais; 
· azartinių lošimų ir lažybų organizavimas;  
· finansiniu tarpininkavimu, pagalbine finansinio tarpininkavimo veikla, virtualiųjų valiutų leidybos (gamybos) ir prekybos veikla; 
· draudimo ir pensijų lėšų kaupimo operacijos; 
· nekilnojamojo turto operacijos; 
· teisinės ir konsultavimo veiklos organizavimas; 
· medžioklė, gaudymas spąstais, medžioklės patirties sklaida ir su tuo susijusios paslaugos; 
· elektros energijos gamyba, perdavimas ir paskirstymas; 
· krovininio kelių transporto ir perkraustymo veikla; 
· didmeninė ir mažmeninė prekyba, išskyrus mažmeninę prekybą savo pagaminta produkcija;
· už paramos lėšas įgyto turto nuoma, išskyrus poilsio ir sporto reikmenų nuomą galutiniam vartotojui; 
· informacinių paslaugų veikla (duomenų apdorojimo, interneto serverių paslaugų (prieglobos) ir su ja susijusi veikla, interneto vartų paslaugų veikla;
· žemės ūkis, miškininkystė ir žuvininkystė bei akvakultūra.

	4.2.6.2.
	Projekto investicijos atitinka darbo saugos reikalavimus, kaip nurodyta Techniniame reglamente „Mašinų sauga“, patvirtintame Lietuvos Respublikos socialinės apsaugos ir darbo ministro 2000 m. kovo 6 d. įsakymu Nr. 28 „Dėl Techninio reglamento „Mašinų sauga“ patvirtinimo“, ir Elektrotechnikos gaminių saugos techniniame reglamente, patvirtintame Lietuvos Respublikos ūkio ministro 2016 m. balandžio 26 d. įsakymu Nr. 4-314 „Dėl Elektrotechnikos gaminių saugos techninio reglamento patvirtinimo“ (kartu su paraiška pateikiamuose komerciniuose pasiūlymuose turi būti tiekėjo patvirtinimas);

	4.2.6.3.
	Projekto investicijos atitinka Valstybinės maisto ir veterinarijos tarnybos kontroliuojamų teisės aktų reikalavimus, kai investicijoms yra taikomi tokie reikalavimai. Vertinimo išvadą dėl investicijų atitikties Valstybinės maisto ir veterinarijos tarnybos kontroliuojamiems teisės aktų reikalavimams išduoda Valstybinė maisto ir veterinarijos tarnyba Agentūros prašymu;

	4.2.6.4.
	Jei projekte vykdoma ar numatyta vykdyti veikla, kuriai vykdyti turi būti išduota licencija, kaip nurodyta Licencijavimo pagrindų apraše, patvirtintame Lietuvos Respublikos Vyriausybės 2012 m. liepos 18 d. nutarimu Nr.937 „Dėl Licencijavimo pagrindų aprašo patvirtinimo“ (toliau – Licencijavimo aprašas), pareiškėjas licenciją arba kitą Licencijavimo apraše nurodytą dokumentą pateikia Agentūrai su paramos paraiška arba įsipareigoja pateikti su galutiniu mokėjimo prašymu;

	4.2.7.
	Tinkamumo sąlygos, susijusios su horizontaliosiomis ES politikos sritimis, numatytos Vietos projektų administravimo taisyklių 29 punkte

	4.2.8.
	Bendrosios tinkamumo sąlygos tinkamiems vietos projekto finansavimo šaltiniams, numatytos Vietos projektų  administravimo taisyklių 32 punkte 

	4.2.9.
	Specialiosios tinkamumo sąlygos tinkamiems vietos projekto finansavimo šaltiniams: nėra

	4.2.10.
	Papildomos tinkamumo sąlygos tinkamiems vietos projekto finansavimo šaltiniams: nėra

	4.3.
	Vietos projekto vykdytojo įsipareigojimai:

	4.3.1.
	Bendrieji vietos projekto vykdytojo įsipareigojimai, numatyti Vietos projektų administravimo taisyklių 35 punkte

	4.3.2.
	Specialieji vietos projekto vykdytojo įsipareigojimai: nėra

	4.3.3.
	Papildomi vietos projekto vykdytojo įsipareigojimai, numatyti Vietos projektų administravimo taisyklių 41–47 punktuose

	4.3.3.1.
	Projektą, įgyvendinti per nurodytą laikotarpį, kuris neviršija 9 mėnesių nuo paramos sutarties pasirašymo dienos (įgyvendinimo trukmė nurodoma paramos paraiškoje (FSA priedas 1)  ir verslo plane (FSA priedas 2).

	4.3.3.2.
	Ne vėliau, kaip iki pirmojo mokėjimo prašymo, pareiškėjas turi pateikti pasirašytą paskolos ar finansinės nuomos (lizingo) sutartį arba raštu patvirtinti, kad atitinkamą projekto dalį įgyvendins pagrįstomis nuosavomis lėšomis.

	4.3.3.3.
	Iki projekto įgyvendinimo pabaigos sukurti numatytas naujas darbo vietas, susijusias su projekto veikla, kuriai prašoma paramos, ir išlaikyti jas iki projekto kontrolės laikotarpio pabaigos, kaip nurodyta Projektų, įgyvendinamų pagal Lietuvos kaimo plėtros 2014–2020 metų programos priemones, rodiklio „Naujos darbo vietos sukūrimas ir išlaikymas“ pasiekimo vertinimo metodikoje, patvirtintoje Lietuvos Respublikos žemės ūkio ministro 2017 m. lapkričio 9 d įsakymu Nr. 3D-718 „Dėl Projektų, įgyvendinamų pagal Lietuvos kaimo plėtros 2014–2020 metų programos priemones, rodiklio „Naujos darbo vietos sukūrimas ir išlaikymas“ pasiekimo vertinimo metodikos patvirtinimo“;

	4.3.3.4.
	Užtikrinti, kad įsigytos investicijos, įgyvendinus projektą, atitiks Valstybinės maisto ir veterinarijos tarnybos kontroliuojamųjų teisės aktų reikalavimus, kai investicijoms taikomi tokie reikalavimai. Pažymą apie įsigytų investicijų atitiktį ar neatitiktį Valstybinės maisto ir veterinarijos tarnybos kontroliuojamiems teisės aktų reikalavimams išduoda Valstybinė maisto ir veterinarijos tarnyba Agentūros prašymu.

	4.3.3.5.
	Ne vėliau kaip per 10 darbo dienų pranešti VPS vykdytojai apie bet kurių duomenų, nurodytų pateiktoje ir užregistruotoje paramos paraiškoje, pasikeitimus.

	4.3.3.6.
	Sudaryti sąlygas institucijų, atliekančių paramos paraiškų vertinimą, atranką ir projektų įgyvendinimo priežiūrą, Programos įgyvendinimo priežiūrą, atstovams ar jų įgaliotiems asmenims patikrinti paramos paraiškoje ir prie jos pridedamuose dokumentuose pateiktus duomenis ir atlikti patikrą projekto įgyvendinimo vietoje, gauti papildomos informacijos apie projektą nuo paramos paraiškos pateikimo dienos, taip pat audituoti, kontroliuoti, tikrinti, kaip yra laikomasi tinkamumo gauti paramą sąlygų ir reikalavimų, kaip yra vykdomas projektas ir veikla, kuriai buvo skirta parama, po sprendimo skirti paramą priėmimo dienos iki projekto kontrolės laikotarpio pabaigos.

	4.3.3.7.
	Pasikeitus Smulkiojo ir vidutinio verslo subjekto statuso deklaracijoje (toliau – Deklaracija) pateiktiems duomenims, pateikti Agentūrai atnaujintą Deklaraciją per 10 darbo dienų nuo duomenų pasikeitimo fakto.

	4.3.3.8.
	Iki verslo plano įgyvendinimo pabaigos pasiekti ir iki projekto kontrolės laikotarpio pabaigos išlaikyti paramos paraiškoje numatytus projekto priežiūros rodiklius.



	5. PRIE VIETOS PROJEKTO PARAIŠKOS PRIDEDAMI DOKUMENTAI

	Vietos projekto paraiška ir jos priedai turi būti užpildyti lietuvių kalba. Kartu su vietos projekto paraiška teikiami priedai turi būti sudaryti lietuvių kalba arba kartu turi būti pateiktas jų vertimas į lietuvių kalbą, patvirtintas vertimo paslaugas teikiančių kompetentingų įstaigų ar pareiškėjo. Kartu su užpildyta vietos projekto paraiška (jeigu žemiau nurodytuose papunkčiuose ir Vietos projektų administravimo taisyklėse nenurodyta kitaip) pareiškėjas privalo pateikti šiuos dokumentus (visi vietos projekto paraiškos lapai ir priedai turi būti patvirtinti pareiškėjo, jo vadovo arba įgalioto asmens kvalifikuotu elektroniniu parašu):

	5.1. Turi būti pateikti šie dokumentai: 

	1. Dokumentai, pagrindžiantys atitiktį vietos projektų atrankos kriterijams: 
1.1. Seniūnijos pažyma apie pareiškėjo (kaimo gyventojo) deklaruojamą gyvenamąją vietą kaimo vietovėje, Akmenės r. VVG teritorijoje (pažyma turi būti išduota ne anksčiau kaip prieš 15 darbo dienų iki paraiškos pateikimo).
1.2. Pareiškėjo (juridinio asmens) elektroninis sertifikuotas juridinių asmenų registro išrašas (ESI).
2. Dokumentai, pagrindžiantys atitiktį tinkamumo sąlygoms, susijusioms su tinkamomis finansuoti išlaidomis:
2.1. Patirtas bendrąsias išlaidas pagrindžiantys ir įrodantys dokumentai (komerciniai pasiūlymai, sutartys, sąskaitos faktūros, banko išrašai) (jei taikoma).
2.2. Pateikiami bent trys komerciniai pasiūlymai (kiekvienai išlaidai), kiti dokumentai arba viešai tiekėjų pateikta informacija (internete, reklaminėje medžiagoje ir pan.) (jeigu netinka kiti VP administravimo taisyklių 24.6 punkte numatyti kainos pagrindimo būdai).
3. Dokumentai, pagrindžiantys tinkamas vietos projekto išlaidas:
3.1. Pateikiami 3 (trys) skirtingų prekių tiekėjų, prekiaujančių panašiomis prekėmis (panašumo požymį apibūdinantys elementai: ta pati paskirtis, funkcijos, komplektacija, techninė specifikacija, ) ir kuriems tai yra įprasta komercinė-ūkinė veikla, komerciniais pasiūlymais arba jų interneto tinklalapiuose esančiomis kainomis kompiuterio ekrano nuotraukų forma  (anglų k. „Print Screen“), arba kitu būdu, leidžiančiu objektyviai palyginti bent 3 (trijų) skirtingų prekių tiekėjų, prekiaujančių panašiomis prekėmis ir kuriems tai yra įprasta komercinė-ūkinė veikla, siūlomas kainas. Bent 1 (vienas) rinkos kainą įrodantis dokumentas (komercinis pasiūlymas arba kompiuterio ekrano nuotrauka) turi būti pateiktas iš prekių teikėjo, kurio buveinės registracijos vieta yra ne VVG teritorijoje. 
3.2. Pateikiami trys komerciniai pasiūlymai turi būti su lygiaverčiais pagrindiniais (taikoma 10 proc. paklaida, skaičiuojant nuo pasirinktos investicijos parametro) investicijos kainą lemiančiais parametrais.
3.3. Komerciniai pasiūlymai turi būti išrašyti pareiškėjo vardu ir pasirašyti tiekėjų atstovų, o viešai tiekėjų pateikta informacija (internete, reklaminėje medžiagoje ir pan.) turi būti patvirtinta tik paties pareiškėjo parašu. Pateikti pasirašytą komercinį pasiūlymą arba pateikti įrodymą, kad toks komercinis buvo siųstas el. paštu. Komerciniame pasiūlyme turi būti įmonės, pateikusios komercinį pasiūlymą, rekvizitai.
3.4. Prašant paramos automobilio įsigijimui visi trys komerciniai pasiūlymai kainai pagrįsti turi būti pateikti skirtingų markių automobiliams.

	
	4. Dokumentai, pagrindžiantys pareiškėjo tinkamumą:
4.1. Pareiškėjo rašytinis prašymas nušalinti nuo vietos projektų atrankos (apimantis FSA rengimo (taikoma tuo atveju, jeigu pagal konkrečią VPS priemonę ar veiklos sritį yra suplanuota įgyvendinti vieną vietos projektą arba kai yra faktinės aplinkybės, įrodančios interesų konfliktą), vietos projektų paraiškų vertinimo, vietos projektų tvirtinimo etapus) (taikoma, kai vietos projekto paraišką teikia VVG kolegialaus valdymo organo narys, VVG darbuotojas arba šiems nurodytiems asmenims artimi asmenys, todėl kyla interesų konfliktas ir (arba) atsiranda asmeninis suinteresuotumas, kaip apibrėžta Lietuvos Respublikos viešųjų ir privačių interesų derinimo valstybės tarnyboje įstatymo 2 str. ir Europos Parlamento ir Tarybos reglamento (ES) Nr. 966/2012 57 str.);
4.2. Valstybinės mokesčių inspekcijos prie Lietuvos Respublikos finansų ministerijos pažymą apie pareiškėjo atsiskaitymą su Lietuvos Respublikos valstybės biudžetu (netaikoma, kai mokesčių, delspinigių, baudų mokėjimas atidėtas Lietuvos Respublikos teisės aktų nustatyta tvarka arba dėl šių mokesčių, delspinigių, baudų vyksta mokestinis ginčas; tokiu atveju pateikiamas tai įrodantis dokumentas);
4.3. Valstybinio socialinio draudimo fondo valdybos prie Lietuvos Respublikos socialinės apsaugos ir darbo ministerijos pažymą apie pareiškėjo atsiskaitymą su valstybės socialinio draudimo fondu (netaikoma, kai mokesčių, delspinigių, baudų mokėjimas atidėtas Lietuvos Respublikos teisės aktų nustatyta tvarka arba dėl šių mokesčių, delspinigių, baudų vyksta mokestinis ginčas; tokiu atveju pateikiamas tai įrodantis dokumentas);
4.4. Juridinio asmens steigimo dokumentų kopija, fizinio asmens verslo liudijimas arba individualios veiklos pažyma;
4.5. Juridinio asmens steigimo dokumentai, įrodantys, kad jo steigėju ir vietos projekto paraiškos pateikimo dieną vieninteliu dalyviu yra vienas fizinis asmuo;
4.6. Dokumentai, pagrindžiantys vidutinį metinį sąrašinį darbuotojų skaičių (pagal etatus) (jei taikoma).
4.7. Pareiškėjo užtikrinimo raštas, kad projekte numatytos išlaidos, kurioms finansuoti prašoma paramos, nebuvo, nėra ir nebus finansuojamos iš kitų ES fondų, kitų viešųjų lėšų.
5. Dokumentai, pagrindžiantys vietos projekto tinkamumą:
5.1. Vietos projekto verslo planas, parengtas pagal FSA 2 priedo formą;
5.2. Dokumentai, įrodantys, kad vietos projekto vykdytojui suteikta teisė valdyti, naudoti ir disponuoti nekilnojamuoju turtu. (Turi būti pateikti dokumentai, atitinkantys Vietos projektų administravimo taisyklių 23.1.12 papunktyje nurodytus reikalavimus);
5.3. VĮ Registrų centro Nekilnojamojo turto, kuriame bus vykdomos projekte numatytos veiklos, registro išrašas įrodantis nekilnojamojo turto nuosavybės, nuomos ar kito teisėto naudojimosi pagrindų teisėtumą;
5.4. Praėjusiųjų ir ataskaitinių metų laikotarpio finansinės atskaitomybės dokumentai.
5.5. Valstybinės visuomenės sveikatos priežiūros tarnybos prie Sveikatos apsaugos ministerijos visuomenės sveikatos centro ar jo skyriaus išduotas leidimas – higienos pasas, leidžiantis verstis projekte numatyta vykdyti veikla (jei taikoma).
5.6. Tautinio paveldo sertifikatas (jei taikoma).
6. Dokumentai, pagrindžiantys atitiktį horizontaliosioms ES politikos sritims:
6.1. Smulkiojo ir vidutinio verslo subjekto statuso deklaracija, kurios forma patvirtinta Lietuvos Respublikos ūkio ministro 2008 m. kovo 26 d. įsakymu Nr. 4-119 „Dėl Smulkiojo ir vidutinio verslo subjekto statuso deklaravimo tvarkos aprašo ir Smulkiojo ir vidutinio verslo subjekto statuso deklaracijos formos patvirtinimo“, ir paskelbta VVG interneto svetainėje adresu www.akmenesvvg.lt (taikoma Vietos projektų administravimo taisyklių 29.3 papunktyje nurodytiems atvejams);
6.2. „Vienos įmonės“ deklaracija pagal 2013 m. gruodžio 18 d. Europos Komisijos reglamentą (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai (OL 2013 L 352, p. 1), jos forma paskelbta VVG interneto svetainėje adresu www.akmenesvvg.lt. (Taikoma siekiant pagrįsti, kad parama vietos projektui įgyvendinti skiriama nepažeidžiant ES teisės normų, susijusių su nereikšminga (de minimis) pagalba, kaip nurodyta Vietos projektų administravimo taisyklių 29.3 papunktyje).
7. Dokumentai, pagrindžiantys nuosavo indėlio tinkamumą:
7.1. Dokumentai, įrodantys, kad pareiškėjas turi pakankamai nuosavų lėšų prisidėti prie vietos projekto įgyvendinimo (taikoma, kai pareiškėjas prie vietos projekto įgyvendinimo prisideda nuosavomis piniginėmis lėšomis). Įrodymo dokumentai turi būti išduoti arba sukurti (pvz., naudojant el. bankininkystės sistemą) finansų institucijų (bankų, kredito unijų). Šie dokumentai turi būti pateikti ne vėliau kaip iki vietos projekto vertinimo pabaigos);
7.2. Dokumentai, kuriais pagrindžiamos pareiškėjo skolintos lėšos (taikoma, kai pareiškėjas prie vietos projekto įgyvendinimo prisideda skolintomis lėšomis. Kartu su vietos projekto paraiška turi būti pateikti paskolos ar finansinės nuomos (lizingo) suteikimo galimybę patvirtinantys dokumentai, atitinkantys Vietos projektų administravimo taisyklių 32.4 papunktyje nurodytus reikalavimus. Jeigu paskolą planuojama gauti iš fizinio asmens ar juridinio asmens, kuris nėra finansų įstaiga, kartu su vietos projekto paraiška turi būti pateiktas šio asmens sutikimas dėl paskolos suteikimo ir jo banko sąskaitos išrašas, kita informacija apie lėšas, esančias terminuotose ir (arba) kaupiamuosiuose indėliuose (pagrindimo dokumentai turi būti sudaryti ir išduoti ne anksčiau kaip 10 darbo dienų iki paramos paraiškos pateikimo, pasirašyti banko darbuotojo). Skyrus paramą, ne vėliau kaip iki mokėjimo prašymo, kuriame prašoma kompensuoti skolintomis lėšomis įsigytas investicijas, pareiškėjas turės pateikti pasirašytą (ir notaro patvirtintą, jeigu paskolą suteikia ne kredito įstaiga) paskolos ar finansinės nuomos (lizingo) sutartį arba raštu patvirtinti, kad atitinkamą projekto dalį įgyvendins pagrįstomis nuosavomis lėšomis.
8. Kiti dokumentai:
8.1. Įgaliojimas teikti vietos projekto paraišką (taikoma tuo atveju, jeigu paraišką teikia ne pareiškėjo – juridinio asmens – vadovas (kai pareiškėjas yra juridinis asmuo) arba ne pareiškėjas pats (kai pareiškėjas yra fizinis asmuo), bet įgaliotas asmuo. Tokiu atveju turi būti pateiktas tinkamas įgaliojimas. Juridinio asmens įgaliojimas laikomas tinkamu, jeigu jis pasirašytas juridinio asmens vadovo ir ant jo uždėtas to juridinio asmens antspaudas, jeigu jis antspaudą privalo turėti. Fizinio asmens įgaliojimas laikomas tinkamu, jeigu jis patvirtintas notaro. Įgaliojime turi būti nurodytas asmuo, turintis teisę pateikti (ir pasirašyti, jei taikoma) vietos projekto paraišką, įgaliojimo galiojimo terminas);
8.2. Pareiškėjo sprendimas dėl ilgalaikio turto vertės (nurodoma, nuo kokios sumos pareiškėjo apskaitoje apskaičiuojamas ilgalaikis turtas).

	5.2. 
	VVG pareiškėjui gali leisti pateikti kitus papildomus dokumentus, kurie, pareiškėjo manymu, gali būti svarbūs vertinant vietos projektą.



	6. VIETOS PROJEKTŲ FINANSAVIMO SĄLYGŲ APRAŠO PRIEDAI:

	6.1. Šio FSA priedai yra:
1 priedas „Vietos projekto paraiškos forma“.
2 priedas „Vietos projekto verslo plano forma“.
3 priedas „Vienos įmonės deklaracija“.
4 priedas „Smulkiojo ir vidutinio verslo subjekto statuso deklaracija“;
5 priedas „Remiamos ir neremiamos veiklos“.




4



